Uaschprüngli woan doppet so vüi Heisa, nämli 36, vuagsehgn gwesn, owa nua de Hoibscheid is baut wuan, weu si de Idee daumois net håt finanzian låssn. Es woan nämli net gnua Leut då, de wo den Zins und den Kaufzuaschlåg hättn zoin kenna. Drum is 1886 da Varein aun de „Kaiser Franz Josef-Jubiläumsstiftung“ üwagebn wuan, wobei daunn de Mietvatrag in gaunz noamale ungwaundlt wuan san. Hauptsächli Eisnbaunha woan daunn de neichn Mieta.